17. juunil kohtub välisminister Urmas Paet Eestis visiidil viibiva Omaani välisministeeriumi kantsleri Sayyid Badr Bin Hamad Al Busaidiga. Kohtumisel arutatakse võimalusi Eesti ja Omaani suhete tihendamiseks ning viimastest arengutest mõlema riigi naabruses.    Lisaks on Omaani välisministeeriumi kantsleril kohtumised majandus- ja kommunikatsiooniministeeriumi esindajatega ning Eesti Kaubandus-Tööstuskojas Omaaniga koostööst huvituvate ettevõtjatega. Samuti osaleb ta Eesti Välispoliitika Instituudi poolt korraldatud arutelul olukorrast Araabia poolsaarel ja  Lähis-Idas.    Lugupeetud ajakirjanikud! Reedel, 17. juunil kell 12.40 annavad välisminister Urmas Paet ja Omaani välisministeeriumi kantsler Sayyid Badr Bin Hamad Al Busaidi välisministeeriumi pressikeskuses ühise pressikonverentsi. Soovist pressikonverentsil osaleda palume teavitada välisministeeriumi pressikeskus e-posti aadressil: centre [-at-] mfa.ee või telefonil 6 377 630 hiljemalt 16. juunil kella 17.00ks.